
ÕIEND
Narva Linnavalitsuse 05.11.2008 määruse nr 1400 „Konkursi „Narva linna kaunis kodu“hindamiskomisjoni põhimäärus” muutmine juurde

Narva Linnavalitsuse reglemendi (edaspidi Reglement) punkti 4.6. alusel võivad küsimusi Linnavalitsuse istungi päevakorda esitada linnavalitsuse ametite ja osakondade juhatajad. Vastavalt Reglemendi punktile 4.7. on Linnavalitsuse ameti või osakonna esindaja kohustatud ette valmistama Linnavalitsuse määruse eelnõu. Eelnõule lisatakse õiend ja kooskõlastusleht. Reglemendi punkti 4.18.2. alusel on küsimuse elektroonne kooskõlastamine samaväärne kirjaliku kooskõlastamisega. Reglemendi punkti 4.14. alusel tuleb kooskõlastamiseks esitatud materjal viseerida ühe tööpäeva jooksul. Reglemendi punkt 4.15. sätestab nõuded määruse projektile lisatavale õiendile.

Määruse „Narva Linnavalitsuse 05.11.2008 määruse nr 1399 „Konkursi „Narva linna kaunis kodu“ läbiviimise kord” muutmine” eelnõu (edaspidi määruse eelnõu) on koostatud Kohaliku omavalitsuse korralduse seaduse § 30 lõike 1 punkti 2 alusel, mille kohaselt linnavalitsus lahendab ja korraldab kohaliku elu küsimusi, mis linna põhimäärusega on pandud täitmiseks valitsusele ja Narva linna põhimääruse p. 5.7.2 alusel, mille kohaselt linnavalitsuse alalise komisjoni põhimääruse kinnitab linnavalitsus oma määrusega. 
Määruse eelnõu väljatöötamisel on arvestatud allpooltoodud asjaolusid:
Narva Linnavolikogu 28.06.2012.a. määrusega nr. 94 „Narva ametiasutuste struktuuri ja teenistujate koosseisude muutmine“ muudeti Narva ametiasutuste struktuuri ja teenistujate koosseise ning muudeti ametiasutuste pädevusi. 
Määruse eelnõus kajastatud muudatused on tingitud eelkõige vajadusest viia määrus vastavusse Narva Linnavolikogu 28.06.2012.a. määrusega nr. 94.

